เรื่องร้องเรียน (สะพาน,คลอง) วันที่ 2022-09-30 05:03:24 — แขวงบางซื่อ เขตบางซื่อ กรุงเทพมหานคร
ใคร่ขอนำเสนอ แนวทางปรับปรุงประสิทธิภาพของอุโมงค์ยักษ์ใต้ดิน แนวทางใหม่

จากที่มีประสิทธิภาพสูงสุดเพียง 60 ลบ.เมตร/วินาที หรืออาจลดหายไปเป็น "0" ลบ.เมตร/วินาที ได้ทันที กรณีมีเหตุขัดข้อง เช่น กระแสไฟฟ้าขัดข้อง  ปั๊มน้ำพัง รออะไหล่ หรือเจ้าพระยามีระดับน้ำที่สูงขึ้นมากจาก 3 น้ำ จนท่วมปากอุโมงค์ยักษ์ ฯลฯ 

อาจเพิ่มขึ้นได้เกิน 3 เท่า จาก 60 ลบ.ม./วินาที ไปเป็นมากกว่า 180 ลบ.ม./วินาที

วิธีการ เพียงแค่ย้ายการสร้างสถานีสูบน้ำเฉพาะส่วนที่เป็นของอุโมงค์ยักษ์จากริมแม่น้ำเจ้าพระยา ด้านใต้ของเชิงสะพานพระราม 7 หรือตรงปากคลองซุง (เดิมออกแบบให้มีแค่เพียงจุดเดียว อีก 4 จุดที่เหลือไม่มี คงใช้วิธีปล่อยให้ไหลลงไปเองตามแรงน้ำถ่วง อัตราเร่งใดๆ จึงต่ำลงมาก) แล้วไปสร้างเพิ่มเป็น 4 จุด ตรงปากอุโมงค์ยักษ์ต้นทางที่ใช้ส่งมวลน้ำจากคลองบางบัว คลองเปรมฯ ลงสู่อุโมงค์ยักษ์ นั่นเองครับ 

แต่คงต้องปรับ ความสูงของปากอุโมงค์ยักษ์ ให้ทำงานได้สอดคล้องกันด้วยครับ นั่นคือลดความสูงของปากอุโมงค์ยักษ์ตรงส่วนที่อยู่ริมแม่น้ำฯ ให้อยู่เหนือ แนวต้าน 3 เมตรเล็กน้อย พร้อมทำบังเกอร์พร้อมประตูปรับระดับน้ำสูง-ต่ำ หุ้มเอาไว้ เพื่ออนาคตถึงผลของน้ำทะเลหนุน และ/หรือ มวลน้ำหลากมีมากขึ้น จะได้ปรับได้ตามอย่างทันท่วงที

ส่วนปากอุโมงค์ยักษ์ที่เหลืออีก 4 แห่ง จะต้องแก้ ด้วยการเพิ่มความสูงขึ้นไปอีกประมาณ 2 เมตร จากความสูงของปากอุโมงค์ยักษ์ชุดที่อยู่ริมแม่น้ำฯ พร้อมติดตั้งสถานีสูบน้ำ ปั๊มน้ำอีก 3-4 ชุด จนเพียงพอต่อการช่วยพร่องน้ำใน 4 พ.ท.ดังกล่าว และต้องให้มีปั๊มน้ำสำรองประจำด้วยในแต่ละสถานีฯ 

นั่นคือถ้าทุกสถานีฯ อัดมวลน้ำจากคลองบางบัว คลองเปรมฯ ลงไปได้มากถึง สถานีฯ ละ 60 ลบ.เมตร/วินาที นั่นเท่ากับเราจะสามารถเร่งความเร็วของกระแสน้ำภายในอุโมงค์ยักษ์ได้เพิ่มขึ้นถึง 240 ลบ.เมตร/วินาที หรือมากขึ้นถึง 4 เท่า แม้จะมีบางสถานีเกิดปัญหาขัดข้อง ทั้ง Human Errors กระแสไฟฟ้า หรือปั๊มพัง แต่จะไม่ส่งผลเสียหายมากนัก เพราะสถานีสูบแห่งอื่นๆ ยังจะคงสภาพการทำงานได้ต่อไป รวมทั้งอุโมงค์ยักษ์ที่ริมแม่น้ำ็ทำหน้าที่แค่ยอมให้มวลน้ำไหลล้นออกไปลงเจ้าพระยาเพียงหน้าที่เดียว

กรณีต้องการทำความสะอาดคลอง หรือ Backwash ก็เพียงใช้ปั๊มน้ำสูบน้ำจากแม่น้ำส่งลงไปในปากอุโมงค์ยักษ์ แล้วไปทำกาลักน้ำตรงปากอุโมงค์ยักษ์อีก 4 ชุดที่อยู่ด้านในของเมืองฯ 

สามารถนำแนวทางแบบนี้ไปทดลองทำซิมูเลชั่น กทม.จะทดสอบเอง หรือจ้างคณะวิศวะฯ จาก ม.ใดๆ ทำให้ก็ได้ครับ เอาผลลัพธ์ มาใช้ตัดสินใจ แต่ต้องเร่งทำ ก่อนที่โครงการฯ อุโมงค์ยักษ์คลองเปรมฯ คลองบางบัว จะเสร็จสิ้นในปี 69 นี้แล้วครับ